《内阁阶砌牡丹为宣庙赐植三首 其二》
明代·何吾驺

朝罢繁香玉一丛，鸣珂径转碧朣胧。天家不羡秾华气，璧府全消贵近风。

寡和九重金阙迥，同枝百尺玉桥东。碧纱何处名花友，得似丹心向日红。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。